החל משנת 1907 היה פרופסור לציור נוף ודומם באקדמיה בגראץ, שם היה מעריץ של הסגנון הווינאי אימפרסיוניסטי.
הוא קיבל פרסים רבים, כולל מדליית ארד בתערוכה העולמית (1900). בשנת 1927, זמן קצר לפני מותו, הוא קיבל אזרח כבוד (Bürgerrechte) על ידי העיר גראץ.
עבודתו מצאה קונים ואספנים רבים במהלך חייו. הוא אפילו קיבל את ההכרה הגבוהה ביותר מחצר הקיסריות בווינה באמצעות רכישת מספר עבודות.
נופי הים שלו זכו לפופולריות מיוחדת.
ונסדיי (סדרת טלוויזיה)
וֵנְסְדֵיי (מאנגלית: Wednesday) היא סדרת לייב אקשן קומית אמריקאית, המיועדת לשידור בשירות הזרמת המדיה "נטפליקס", בהפקת "יונייטד ארטיסטס", חברה בת להפקות טלוויזיה של MGM. הסדרה היא ספין אוף במסגרת זיכיון "משפחת אדמס", ועתידה להתמקד בהתבגרותה של בת המשפחה ונסדיי אדמס כתלמידה בגיל 18–20. בנוסף על ונסדיי, יופיעו בסדרה דמויותיהם של הוריה, גומז ומורטישה אדמס.
את הסדרה מפיק ומביים טים ברטון, כפרויקט הביכורים שלו כבמאי טלוויזיה, ועל כתיבת התסריט מופקדים אלפרד גוף ומיילס מילר אשר משמשים גם כמפיקים לצידו של ברטון.
תקציר הסדרה.
הסדרה עוסקת בשנותיה של ונסדיי אדמס כתלמידה בפנימייה התיכונית "אקדמיית נוורמור" (באנגלית: Nevermore) המוזרה שבעיירה ג'ריקו, שם היא מוכרת בשם "וילה" (במקור: Willa). ונסדיי לומדת לשלוט בכוחותיה העל־טבעיים המתפתחים, תוך שהיא מסכלת סדרת מעשי רצח מפלצתיים המטילים אימה על העיירה, ופותרת את התעלומה שסיבכה את הוריה, 25 שנה קודם לכן. כל זאת, בעודה מתמודדת עם מערכות היחסים החדשות והמורכבות שלה עם חבריה המפחידים ללימודים ב"נוורמור".
הפקה.
פיתוח.
ב-22 באוקטובר 2020, נמסר שטים ברטון שוקד על פיתוח סדרה חדשה כספין אוף על משפחת אדמס, במימון אולפן הטלוויזיה של MGM, וברטון מתכוון להפיק ולביים את הסדרה שתתמקד בוונסדיי אדמס בהווה, ובאופן שבו נראית שנת 2020 מהפרספקטיבה שלה. עוד נודע שבאותה עת כבר ניהל ברטון מגעים עם נציגים של מספר פלטפורמות הפצה שניגשו למכרז, כאשר "נטפליקס" נראתה כבעלת הסיכוי הטוב ביותר לזכות בו.
ב-17 בפברואר 2021 הוכרזה "נטפליקס" כזוכה במכרז לרכישת הסדרה, ונמסר שהחברה הזמינה עונה אחת בת 8 פרקים. בהודעה לא הובהר אם יש כוונה לרכוש עונות עתידיות של הסדרה. בציוץ בחשבון הטוויטר הרשמי שלה, אישרה "נטפליקס" שהיא תפיץ את הסדרה על ונסדיי אדמס, ולציוץ צורפה כרזת הסדרה. כמו כן, פורסם שאת הסדרה תפיק חברת "MGM/UA", ברטון ישמש מפיק ראשי ובמאי, ולצידו יפיקו יוצרי הסדרה, אלפרד גוף ומיילס מילר, אליהם יצטרפו כמפיקים: אנדרו מיטמן, נשיא חברת ההפקות "1.21" אשר חתמה במרץ 2020 על הסכם זכות ראשונים עם "MGM"; קווין מיזרוקי, מנהל "קרן טי וצ'ארלס אדמס"; ג'ונתן גליקמן וקיילה אלפרט מחברת "גליקמניה" שבבעלותו של גליקמן, וכן גייל ברמן. מיטמן, ברמן ומיזרוקי הפיקו גם את סרט ההנפשה "משפחת אדמס" משנת 2019, ואת "משפחת אדמס 2" שצפוי לצאת באוקטובר 2021.
ליהוק.
מהודעות ודיווחים בדבר הסדרה המיועדת, נודע שהשחקנית הראשית צפויה להיות ממוצא לטיני או היספני בגיל המתאים (18–20), וב-19 במאי 2021 נמסר על ליהוקה של ג'נה אורטגה לגילום דמותה של ונסדיי אדמס. בנוסף לכך, מאחר שהסדרה מתרחשת בפנימייה של בית ספר תיכון, רוב השחקנים צפויים להיות בגיל נוער. ב-6 באוגוסט 2021 פורסם שמו של השחקן הפוארטו-ריקני לואיס גוזמן כמי שיגלם את גומז, אבי משפחת אדמס, בהופעת אורח. כעבור שלושה ימים, ב-9 באוגוסט, נמסר שקתרין זיטה-ג'ונס תגלם את אם המשפחה מורטישה אדמס, אף היא כדמות אורחת.
ב-27 באוגוסט 2021 נמסר על צירופם של חמש שחקניות וחמישה שחקנים לצוות הקבוע של הסדרה: ת'ורה ברץ', ריקי לינדהום, ג'יימי מקשיין, האנטר דוהאן, ג'ורג'י פארמר, מוסא מוסטפא, אמה מאיירס, נאומי ג'יי אוגאווה, ג'וי סאנדיי ופרסי היינס וייט. ב-15 בספטמבר 2021 נמסר דבר הצטרפותה של גוונדלין כריסטי לצוות השחקנים הראשי, בתפקיד לריסה וימס, מנהלת אקדמיית "נוורמור", לשעבר חברתה ללימודים של מורטישה אדמס.
ב-15 בספטמבר 2021 נמסר שאת צוות השחקנים הראשי של הסדרה ישלימו אייזק אורדונייס בתפקיד פאגסלי אדמס, אחיה של ונסדיי, ואילו ויקטור דורובאנטו יגלם את "דבר", כף היד הקטועה של משפחת אדמס. כן הצטרפו לסדרה שחקנים שיגלמו דמויות חוזרות: ג'ורג'ה בורצ'ה, טומי ארל ג'נקינס, אימאן מרסון, ויליאם יוסטון, לויאנדה אונאטי לואיס-ניאוו, אוליבר ווטסון, קאלם רוס וג'ונה דיאס ווטסון.
ב-29 בנובמבר 2021 עזבה השחקנית ת'ורה ברץ' את רומניה, שם צולמה הסדרה, וחזרה לארצות הברית, וב-9 בדצמבר נמסר שברץ' פרשה מהסדרה מסיבות אישיות, ולא תחזור להמשך הצילומים. בהודעה נמסר שדמותה של טמארה נובאק לא תלוהק מחדש, והמפיקים שוקלים להחליפה בדמות חדשה. ב-21 במרץ 2022 פורסם שבעקבות פרישתה של ברץ', צורפה כריסטינה ריצ'י לצוות השחקנים הראשי. ריצ'י התחייבה לסודיות לגבי הדמות שתגלם בסדרה, אך נמסר שהיא תחליף את הדמות של ברץ', ותהיה דומה לה. ב-1 ביוני 2022 צייץ השחקן האנגלי מארי מק'ארתור שהוא מופיע בסדרה.
צילומים.
שלב הצילומים של הסדרה התחיל ב-13 בספטמבר 2021 בבוקרשט, רומניה, והיה אמור להסתיים בשלהי חודש פברואר 2022, אולם בעקבות פרישתה של ת'ורה ברץ' והחלפתה בכריסטינה ריצ'י, הסתיימו הצילומים כחודש אחר כך, ב-30 במרץ.
הפצה.
בכורת הסדרה בת שמונה פרקים ב"נטפליקס", מתוכננת לעונת הסתיו, בין ספטמבר לנובמבר 2022. ב-1 ביוני 2022 הושק חשבון טוויטר רשמי של הסדרה, ובאמצעותו הופץ סרטון טיזר. סרטון טיזר נוסף, בו הוצגה ג'נה אורטגה לראשונה בדמות ונסדיי, הופץ ב-6 ביוני 2022, במסגרת "שבוע הגיקים" שקיימה "נטפליקס", והוקדש ליצירות ז'אנר (סדרות, סרטים ומשחקי מחשב). ב-16 באוגוסט 2022 פורסם תצלום טיזר רשמי משותף של ארבע דמויות בני משפחת אדמס, בו הוצגו לראשונה זיטה-ג'ונס וגוזמן כמורטישה וגומז אדמס, ואייזק אורדונייס בדמות פאגסלי, לצד ג'נה אורטגה. יום לאחר מכן, ב-17 באוגוסט, הופץ בערוץ היוטיוב של נטפליקס קדימון רשמי של הסדרה.
ביקורת.
העיתונאית, סופרת ותסריטאית דיינה שוורץ הביעה תרעומת מהולה בתמיהה על הרעיון של ברטון ליצור את הסדרה. תחת הכותרת "טים ברטון, בבקשה הנח לוונסדיי אדמס", כתבה שוורץ שהמשפט "טים ברטון עושה משפחת אדמס", משעמם, חסר השראה ורדוד כמו הרעיון עצמו, יותר מהמשפט "להוליווד נגמרו הרעיונות". לדבריה, עם העוצמה והכסף שצבר ברטון, הוא חדל להיות במאי של סרטים מרתקים ומעניינים כבעבר, והחל לתפקד כפרודיה עצמית במשרה מלאה, ובמקום סרטים, הוא עושה סרטי פרסומת באורך מלא למוצרי קידום מכירות.
השחור החדש
איגוד הטניס בישראל
איגוד הטניס בישראל הוא הגוף המנהל של ענף הטניס בישראל, שהוקם לצורך פיתוח ענף הטניס בישראל וארגונו. האיגוד מנהל את תחרויות הטניס בישראל ומתחזק את נבחרת ישראל בטניס. האיגוד נוסד לראשונה בשנות ה-50 של המאה ה-20, אך במתכונתו הנוכחית האיגוד קיים משנת 1984.
איגוד הטניס הישראלי
יחיעם פלד
יחיעם פלד (1946 – 5 בנובמבר 2013) היה חלילן ומורה למוזיקה ישראלי, נגן חליל ופיקולו ראשי ב.
ביוגרפיה.
נולד בקיבוץ עין השופט. למד נגינה באקדמיה למוזיקה בתל אביב אצל אורי טפליץ, שהיה החלילן הראשון של התזמורת הפילהרמונית הישראלית. שירת בלהקת הנח"ל, וניגן בתוכניות ה-20 וה-21 של הלהקה. ניגן את נגינת החליל בשיר "שלווה", וכן בשירים "בשמלה אדומה", "החיים היפים" ו"קרנבל בנח"ל".
הופיע בהרכבי נגנים במופעים שונים, כמו כן הופיע בתוכניות "קול ישראל", ובהם "שלכם לשעה קלה".
היה חלילן ראשי בתזמורת הקאמרית הקיבוצית. לאחר מכן הצטרף לתזמורת הסימפונית הישראלית ראשון לציון והיה נגן חליל ופיקולו ראשי.
בין הקלטותיו: היצירה "meditation" מאת דב כרמל, ו"השתקפויות", תקליטור שבו ניגן עם הנבלנית רות מעייני קטעים מתוך אופרות.
עסק בהוראת מוזיקה. נמנה עם המורים הראשונים בבית הספר רימון ולימד גם בקונסרבטוריונים של גבעתיים ושל רמת גן.
היה נשוי להגר ואם לשלוש בנות. התגורר ברמת גן.
נפטר בשנת 2013, בגיל 67, ונקבר בבית הקברות בקיבוץ משמר העמק.
הנצחתו.
לאחר מותו מחולק פרס על שמו למוזיקאים מצטיינים, מטעם בית הספר למוזיקה על שם בוכמן-מהטה ואיגוד המוזיקאים.
בשנת 2015 הוציא "המכון למוזיקה ישראלית" דיסק עם יצירות מוזיקליות שונות, שאחת מהן – סונטה לחליל ולפסנתר מאת תאודור הולדהיים – הוקדשה ליחיעם פלד.
מלחמת התשה
יחסי עומאן–ערב הסעודית
יחסי עומאן–ערב הסעודית הם היחסים הנוכחיים וההיסטוריים בין סולטנות עומאן לממלכת סעודיה.
שתי המדינות מנהלות מערכת יחסים היסטורית ארוכה, והן חברות במועצת שיתוף הפעולה של מדינות המפרץ. שתי המדינות הן מוסלמיות, אולם עומאן משתייכת לזרם האיבאדיה ואילו ערב הסעודית משתייכת לאסלאם הסוני. שתי המדינות בעלות ברית חזקות, אולם לעומאן יש גישה מקלה יותר בכל הנוגע לאיראן.
שתי המדינות חולקות גבול ארוך, שני באורכו רק לגבול ערב הסעודית–תימן בקרב הגבולות הסעודיים.
היסטוריה.
הח'וארג', קבוצה איסלאמית קיצונית שהוקמה לאחר מותו של הנביא מוחמד במה שעתיד להיות ערב הסעודית, היה אחראי למרד נגד הח'ליף עלי. עם זאת, חלקם, סירבו לסמכותו של ח'וארג' ועברו לדרום ערב, לאזור הכולל כיום את עומאן, והקימו את זרם האיבאדיה.
יחסים מודרניים.